මේ අනුව, ඉන්දියාවේ කොරෝනා ව්‍යාප්තිය දකුණු දිග ඉන්දියාව වෙත කේන්ද්‍ර ගත වෙමින් පවතින බවයි පෙනී යන්නේ.මේ අතර, ඉන්දියාවේ කොරෝනා වෛරස් ව්‍යාප්තියට ඩෙල්ටා ප්ලස් ප්‍රභේදය ප්‍රධාන වශයෙන් හේතුවී නොමැති බව එරට සෞඛ්‍ය බලධාරින් පවසනවා.නවදිල්ලියේ ජාතික රෝග පාලන මධ්‍යස්ථානයේ ප්‍රධානී සුජිත් සිං සඳහන් කළේ ඉන්දියාවේ කොරෝනා ආසාදිතයින් අතුරින් මෙතෙක් හමුවී ඇත්තේ ඩෙල්ටා ප්ලස් ප්‍රභේදය ආසාදනය වූ 86 දෙනෙකු පමණක් බවයි.ඉන් වැඩිම පිරිසක් එනම් 34 දෙනෙකු මහාරාෂ්ට්‍ර ප්‍රාන්තයෙන් හමුවී ඇති අතර මධ්‍ය ප්‍රදේශ් ප්‍රාන්තයෙන් 11 දෙනෙකු සහ තමිල්නාඩුවෙන් 10 දෙනෙකු හඳුනාගෙන තිබෙනවා.ඩෙල්ටා ප්‍රභේදයේ උප ප්‍රභේදයක් වන ඩෙල්ටා ප්ලස් ප්‍රභේදය, ඩෙල්ටා ප්‍රභේදය අභිබවා ගිය අහිතකර බලපෑමකින් යුක්ත බවට සාක්ෂි ලැබී නැහැ.කෙසේ නමුත්, ප්‍රභේද විශ්ලේෂණයට ලක් කරන ඉන්දියාවේ කොරෝනා සාම්පල්වලින් සියයට 80ත් 90 ත් අතර ප්‍රමාණයක් ඩෙල්ටා ප්‍රභේදය ආසාදනය වූවන් බව සඳහන්.මේ අතර, ඕස්ට්‍රේලියාවේ දෙවන විශාලතම නගරය වන මෙල්බර්න් නුවර ලබන 19 වනදා දක්වා තවත් සතියකට වසා දැමීමට ප්‍රාන්ත අග්‍රාමාත්‍ය ඩෑන් ඇන්ඩෲස් තීරණය කර තිබෙනවා.ඒ ඩෙල්ටා කොරෝනා ප්‍රභේදය හේතුවෙන් වාර්තා වූ නව ආසාදිතයන් 20 දෙනෙකුගේ මූලාශ්‍ර සොයා ගැනීමට නොහැකිවීම හේතුවෙන්.මෙල්බර්න් නුවර නිරෝධායන නීති ලබන බ්‍රහස්පතින්දා ඉවත් කිරීමටයි මීට පෙර සැලසුම් කර තිබුණේ.කෙසේ නමුත්, නව පියවර අනුව ප්‍රාන්තයේ මිලියන 6 ක් වූ ජනගහනයෙන් මිලියන 5 කටම තවදුරටත් නිවෙස්වල රැදීසිටීමට සිදුවනු ඇති.ඩෙල්ටා ප්‍රභේදය හේතුවෙන් සිඩ්නි නුවර ඇති වී තිබෙන තත්ත්වය සලකා බලා මෙම තීරණයට එළඹෙන බවයි මෙල්බර්න් ඇතුළත් වික්ටෝරියා ප්‍රාන්තයේ ආණ්ඩුකාරවරයා සඳහන් කළේ.සිඩ්නි නුවරින් ගත වූ පැය 24 තුල නව ආසාදිතයන් 344 ක් වාර්තා වී ඇති අතර එය ගෝලීය වසංගතය ඇරඹුණු දා පටන් මෙතෙක් ප්‍රාන්තයේ වාර්තා වූ වැඩිම ආසාදිත සංඛ්‍යාවයි.